היצרות פתח השופכה

היצרות פתח השופכה (באנגלית: Meatal stenosis) היא מצב רפואי שבו פתח שופכת השתן נעשה צר, ומשפיע על זרימת השתן היוצא מן הגוף. היצרות פתח השופכה אפשרית בבני שני המינים ושכיחה במיוחד בקרב זכרים שעברו ניתוח מילה. במידת הצורך היא מטופלת בבנים בניתוח, ובבנות בהליך שאינו כירורגי. היצרות פתח השופכה תוארה על ידי ד"ר ג'ון הארווי קלוג בספרו משנת 1877‏, שם כתב שמהתבוננות ביהודים ניתן להבחין שהיצרות משמעותית של פתח השופכה שכיחה יותר אצלם, ושזו נגרמת ללא ספק מגירוי ממושך והצטלקות שניונית בעקבות ניתוח מילה בילדות. מקובל לחשוב שהיצרות פתח השופכה מתרחשת בכ-3-10 אחוזים מהזכרים שעוברים ניתוח מילה, אף שמאמרים בספרות המקצועית מתארים שכיחות של 0.01%-20%, בתלות במתודולוגיית המחקר. מחקר שנערך בדנמרק הראה שהסיכון ללקות בהיצרות פתח השופכה בילדים שלא נימולו הוא 0.17%. זהו אחד הסיבוכים הנפוצים ביותר של ניתוח זה, יחד עם היווצרות גשרי עור, וכמו כן, זו אחת הסיבות הנפוצות ביותר לפנייה לאורולוג ילדים. הגורמים הישירים להיצרות פתח השופכה אינם ברורים, אך ישנן כמה סברות לגבי אופן ההיווצרות. גירוי מכני וכימי – בזכרים העורלה מגינה על פתח השופכה ועל העטרה. בעקבות הסרת העורלה בניתוח מילה בא פתח השופכה במגע עם החיתול של התינוק, וכך גם עם שתן וצואה, אשר יחד גורמים לגירוי מכני וכימי. איסכמיה כתוצאה מנזק לענפים הרסניתיים בעורק הפין הגבי בעקבות ניתוח מילה או ניתוח לתיקון נקב תחתית השופכה (היפוספדיאס). זיהום הגורם לגירוי ולהצטלקות פתח השופכה. דלקות פין כגון דלקת העטרה (בלניטיס). חבלה בפין ובפתח השופכה. גירוי בעקבות קתטר שתן שהושאר בדרכי השתן באופן ממושך או בעקבות שימוש בקתטר שתן רחב קוטר. מקרים אידיופתיים שבהם לא ידוע הגורם הראשוני. קוטרו של פתח שופכה תקין הוא כ-1.6 מ"מ בבנים עד גיל שנה וכ-2.6 מ"מ בבנים בגילאים 2-6. כאשר פתח השופכה צר מהגודל התקין יכול הדבר לגרום לזרם שתן חזק מהרגיל, זרם שנוטה לכיוון כלשהו, זרם שתן מפוצל, ובמקרים מסוימים אף לצריבה או לכאב בעת מתן שתן. כמו כן, תיתכן עלייה בתכיפות ובדחיפות מתן השתן, אי-נקיטת שתן ביום או בלילה, ובמקרים מסוימים דימום בסיום מתן שתן. היצרות פתח השופכה יכולה להוות גורם סיכון לדלקות בדרכי השתן. במרבית המקרים היצרות פתח השופכה היא קוסמטית ומסתכמת בזרם שתן חזק או מתיז. מקרים חמורים יותר מטופלים באמצעות ניתוח לתיקון פתח השופכה בבנים הנקרא מיאטוטומיה (meatotomy). הוא אינו מחייב אשפוז וסיכויי ההצלחה שלו נעים סביב 95% עם שיעור סיבוכים של 1%-2%. הצלחת הניתוח גבוהה יותר בטיפול בבעיות בזרימת השתן. פתח שופכה צר: "כשהילד שלי משתין כמו ממטרה", באתר כללית היצרות השופכה - ניתוח מיאטוטומי לתיקון והרחבה, באתר המרכז הרפואי תל אביב ע"ש סוראסקי. Plain facts for old and young : embracing the natural history and hygiene of organic life., ‏2008-10-05 Dorin Grigoras [www.stepofweb.com], מיאטוטומי - ניתוח לתיקון היצרות השופכה והרחבתה, באתר היצרות השופכה - ניתוח מיאטוטומי לתיקון והרחבה פתח שופכה צר: "כשהילד שלי משתין כמו ממטרה", באתר www.clalit.co.il Morten Frisch, Jacob Simonsen, Cultural background, non-therapeutic circumcision and the risk of meatal stenosis and other urethral stricture disease: Two nationwide register-based cohort studies in Denmark 1977-2013, The Surgeon: Journal of the Royal Colleges of Surgeons of Edinburgh and Ireland, 2016-12-22 doi: 10.1016/j.surge.2016.11.002 Cathcart ואחרים, "Trends in paediatric circumcision and its complications in England between 1997 and 2003, פורסם במאי 2006" Ida Sneppen, Jørgen Thorup, Foreskin Morbidity in Uncircumcised Males, Pediatrics, 2016-04-06, עמ' e20154340 doi: 10.1542/peds.2015-4340 Karoon Agrawal, Anshumali Misra, Unfavourable results in hypospadias, Indian Journal of Plastic Surgery: Official Publication of the Association of Plastic Surgeons of India 46, May 2013, עמ' 419–427 doi: 10.4103/0970-0358.118623 Suleyman Cuneyt Karakus, Naim Koku, Mehmet Ergun Parmaksiz, Idris Ertaskin, The effect of urethral catheter size on meatal stenosis formation in children undergoing tubularized incised plate urethroplasty, Urology Journal 10, 2014-01-04, עמ' 1095–1098 H. Boujnah, I. Abid, N. Trabelsi, S. Zmerli, [Iatrogenic urethral stenosis. Apropos of 100 cases], Journal De Chirurgie 126, March 1989, עמ' 163–168 Briony K. Varda, Tanya Logvinenko, Stuart Bauer, Bartley Cilento, Minor procedure, major impact: Patient-reported outcomes following urethral meatotomy, Journal of Pediatric Urology, 2017-11-17 doi: 10.1016/j.jpurol.2017.10.012 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.